**Ki Sung-Yueng** (hangul 기성용, hanja 奇誠庸, *Gi Seong-yong*, kirjoitetaan myös *Ki Sung-Yong*; s. 24. tammikuuta 1989 Gwangju, Etelä-Korea) on eteläkorealainen jalkapalloilija, joka pelaa espanjalaisseura Mallorcassa ja Etelä-Korean maajoukkueessa.

Ki tunnetaan visiostaan, tekniikastaan, pitkistä syötöistään ja laukauksestaan.

Kin pelityyli on antanut hänelle nimityksen "Korean Steven Gerrard".

Tausta
------

Isä lähetti Kin vuonna 2001 Australiaan pelaamaan jalkapalloa ja opettelemaan englantia. Hän pelasi suurimman osan junioriurastaan John Paul Collegessa Brisbanessa BSP:ssä (Brain Soccer Program) Jeff Hopkinsin alaisuudessa. Ki voitti Bill Turner Cupin vuonna 2005. Vuonna 2005 hän sai sopimustarjouksia kotimaastaan FC Seoulilta ja A-Leaguen Brisbane Roarilta, mutta teki päätöksen palaamalla kotimaahansa. Australian vuosien jälkeen Ki on ollut sujuva englannin puhuja.

Seurajoukkueura
---------------

### Seoul

Ki palasi Etelä-Koreaan ja liittyi FC Seoulin reserveihin. Hän teki debyyttinsä K-Leaguessa Şenol Güneşin alaisuudessa vuonna 2007.

Kaudella 2008 Ki vakiinnutti paikkansa Seoulin avainpelaajana. 29. lokakuuta hän teki joukkueen voittomaalin Seoulin suurinta kilpailijaa Suwon Samsung Bluewingsia vastaan ottelun lisäajalla. Seoul sijoittuis K-Leaguessa toiseksi Kin tehdessä 4 maalia ja yhden syötön 21 ottelussa.

Siirtohuhut kaudella 2009 olivat viemässä häntä PSV Eindhoveniin, Hamburger SV:een ja Portoon.

### Celtic

25. elokuuta 2009 paljastui Celticin ja Seoulin neuvottelevan Kin siirtymisestä skotlantilaisseuraan. Hänen agentti totesi välittömän siirron olevan epätodennäköinen johtuen Seoulin menestyksestä K-Leaguessa ja AFC Champions Leaguessa. Kolme päivää myöhemmin Celtic maksoi Ki'stä 2,1 miljoonan punnan siirtosumman. Hän liittyi joukkueeseen tammikuun 2010 siirtoikkunan aikana K-League-kauden päätyttyä. Siirto varmistui 13. joulukuuta 2009 Kin läpäistyä lääkärintarkastuksen ja saadessaan peliluvan. Hän hylkäsi Portsmouthin sopimustarjouksen syyskuussa 2009.

Ki debytoi Celticissä 16. tammikuuta 2010 Falkirkia vastaan, ja Celticin nettisivuilla hänet valittiin ottelun parhaaksi pelaajaksi. Kaudella 2010–2011 Ki nousi joukkueen avainpelaajaksi. Hän teki ensimmäisen maalinsa Celticille Skotlannin valioliigassa St. Mirreniä vastaan 22. elokuuta 2010. Ki äänestettiin lokakuun 2010 Skotlannin valioliigan nuoreksi pelaajaksi. 21. toukokuuta 2011 hän teki Celticin avausaalin voitokkaassa Skotlannin cupin finaalissa Motherwellia vastaan. Ki valittiin ottelun parhaana pelaajana.

Ki aloitti kauden 2011–2012 upeasti ja Celticin manageri Neil Lennon vaikuttui pelaajan otteista:

> »Hän on erittäin tärkeä pelaaja meille. Arvostan häntä erittäin paljon. Hänestä voi tulla mitä tahansa mitä hän haluaa. Meidän mielestämme hän on laadukas peelaaja, ja olemme iloisia että hän on täällä. Ki on ollut hyvin johdonmukainen kuluneet puolitoista vuotta. Hänellä on läsnäolo ja hyvä pallovarmuus. Hän on tavoitteellinen, ja hänen syöttövarmuutensa on erinomainen.» 
> 
> 

15. elokuuta 2011 paljastui Englannin valioliigaseurojen Blackburn Roversin, Tottenham Hotspurin ja monien Venäjän jalkapalloliigaan joukkueiden olevan kiinnostunut Kiistä. Seuraavana päivänä Celtic sanoi tärkeän keskikenttäpelaajan olevan myynnisä vain merkittävällä sopimuksella. Ki teki kauden 2011–2012 aikana seitsemän maalia ja kuusi syöttöä ja oli tärkeä palanen Celticin voittaessa Skotlannin valioliigan.

Lukuiset seurat, kuten Bayer Leverkusen, Werder Bremen, Borussia Dortmund, QPR, Liverpool ja Rubin Kazan ovat osoittaneet kiinnostusta häntä kohtaan. 

### Swansea

Ki Sung-Yong solmi 24. elokuuta 2012 kolmivuotisen sopimuksen Swansea Cityn kanssa.

Maajoukkueura
-------------

Maajoukkuetasolla Ki on pelannut nuorten MM-kilpailuissa vuonna 2007 ja Etelä-Korean A-maajoukkueessa sekä Etelä-Korean alle 23-vuotiaiden joukkueessa.

7. kesäkuuta 2008 Ki teki A-maajoukkuedebyyttinsä 2010 MM-kilpailujen karsinnoissa Jordania vastaan.

1. kesäkuuta 2010 Ki valittiin Etelä-Korean lopulliseen joukkueeseen 2010 MM-kilpailuihin. Hän pelasi maan avausottelussa avauskokoonpanossa Kreikkaa vastaan 12. kesäkuuta 2010. Ki pelasi kaikissa kolmessa alkulohkon ottelussa ja syötti kaksi maalia otteluissa Kreikkaa ja Nigeriaa vastaan, jotka auttoivat Etelä-Korean neljännesvälieriin.

25. tammikuuta 2011 Aasian-mestaruuskilpailuiden aikana Ki teki välieräottelussa Japania vastaan ottelun avausmaalin rangaistuspotkusta. Ki herätti kohua, kun hän raapi ylikorostetusti poskeaan rankkarimaalinsa tuuletusseremoniassa, mikä taas tulkittiin viittaukseksi "apinoihin", japanilaisten haukkumanimeen Etelä-Koreassa. Ki puolusti itseään Twitterissä sanomalla juhlinnan johtuneen ärtymyksestä hänen nähtyään nousevan auringon lipun stadionilla. Ki myöhemmin väitti juhlinnan olleen viittaus häneen kohdistuneen rasistiin välikohtauksiin Skotlannin valioliigassa vierasjoukkueen faneilta, mutta Show Racism the Red Cardin johtaja kyseenalaisti tämän. Kilpailuiden johtaja Tokuaki Suzuki ilmoitti, että jatkotoimenpiteitä ei tehtäisi AFC:n ja FIFA:n välillä.

20. joulukuuta 2011 Ki valittiin Etelä-Korean vuoden jalkapalloilijaksi. Korean jalkapalloliitto teki päätöksen seura- ja maajoukkue-esitysten perusteella.

Elokuun 2019 loppuun mennessä Ki on pelannut 110 maaottelua ja tehnyt niissä kymmenen maalia.

Lähteet
-------

* Ki Sung-yong Transfermarkt-sivustolla (englanniksi)
* Ki Sung-yong National Football Teams -sivustolla (englanniksi)

### Viitteet

1. ↑  태극전사 별명에 담긴 사랑  17.6.2010. Herald Business (헤럴드경제).  (koreaksi)
2. ↑  세대 축구선수들의 성공요인은?  12.10.2009. Sportsseoul.  (koreaksi)
3. ↑  FOX '기성용, 포르투·함부르크 갈 수도'  11.6.2009. Goal.com.  (koreaksi)
4. ↑  기성용 에이전트, 셀틱과 첫 협상  26.8.2009. Naver.  (koreaksi)
5. ↑  기성용, 스코틀랜드 `셀틱FC` 이적  29.82009. 한국경제.  (koreaksi)
6. ↑  Ki to make Celtic move in January  28.8.2009. BBC Sport.
7. ↑  Ki clinches four-year Celtic deal  13.12.2009. BBC Sport.
8. ↑  Exclusive – Ki Sung-yong: I rejected Portsmouth offer as Celtic are a great club  7.9.2009. Goal.com.  Arkistoitu 9.6.2012. Viitattu 20.7.2012.
9. ↑  Ki impresses on Celtic debut  18.1.2010. Asian Football Confederation.
10. ↑  Celtic 4 – 0 St Mirren  22.8.2010. BBC Sport.
11. ↑  Celtic's Ki Sung Yueng wins October young player prize *BBC Sport*.  9.11.2010.
12. ↑  Ki wins Young Player of the Month award  9.11.2010. Celtic FC.
13. ↑  Celtic beat Motherwell in Scottish Cup final to end season on a high  21.5.2011. The Guardian.
14. ↑  Celtic lift the 2011 Scottish Cup  21.5.2011. Scottish FA.  Arkistoitu 30.6.2011. Viitattu 20.7.2012.
15. ↑  Ki Sung-Yueng can be anything he wants to be - Celtic boss Neil Lennon  25.7.2011. Goal.com. Viitattu 29.1.2012.
16. ↑  Celtic in hands off warning over Ki Sung Yueng  15.8.2011. Evening Times. Viitattu 15.8.2011.
17. ↑  Koo Ja-Cheol, Park Ji-Sung & the top five South Koreans in Europe for the 2011-12 season goal.com. Viitattu 25.5.2012.
18. 1 2  축구희망 기성용  22.12.2009. Sports Hankook. Viitattu 29.1.2011.
19. ↑  South Korea reveal final squad  1.6.2010. BBC Sport. Viitattu 29.1.2011.
20. 1 2  Ki Sung Yueng BBC Sport.  Arkistoitu 5.6.2016. Viitattu 29.1.2011.
21. ↑  Japan 2–2 South Korea (AET, 3–0 Pens)  25.1.2011. Bangkok Post. Viitattu 28.1.2011.
22. 1 2  Asian Cup chief plays down Ki racism row  27.1.2011. One HD.
23. 1 2  Hannah, Roger: Cheeky MonKI *The Scottish Sun*.  28.1.2011. Viitattu 29.1.2011.
24. ↑  Celtic Football Club celticfc.net. Viitattu 29.1.2012.
25. ↑  Mamrud, Roberto: South Korea - Record International Players  21.8.2019. RSSSF. Viitattu 9.12.2019. (englanniksi)

Aiheesta muualla
----------------

* Kuvia tai muita tiedostoja aiheesta **Ki Sung-yong** Wikimedia Commonsissa